Slnečné skaly

Slnečné skaly sú prírodná rezervácia v správe štátnej ochrany prírody Národného parku Malá Fatra. Ležia v Súľovských vrchoch, nad Rajeckou kotlinou, neďaleko Rajeckých Teplíc. Nachádzajú sa v podcelku Skalkyv katastrálnom území obcí Poluvsie a Porúbka a zaberajú plochu 90,54 ha. Na území rezervácie platí 5. stupeň ochrany. Predmetom ochrany je: Esteticky pôsobivý a morfologicky pestro tvarovaný dolomitový masív s výskytom viacerých chránených a iných zriedkavých druhov rastlín a živočíchov na vedecko-výskumné, náučné a kultúrno-výchovné ciele. Geologicky územie tvoria prevažne dolomity stredného triasu. Tektonicky predstavuje časť trosky Chočského príkrovu. Dolomity silne postihnuté puklinami boli pôsobením vonkajších geologických síl sformované do vertikálne nápadne rozčleneného reliéfu. Osobitný ráz má vegetácia s početnými teplomilným zriedkavejšími druhmi. Referencie Iné projekty Commons ponúka multimediálne súbory na tému Slnečné skaly